**OPĆINA JELENJE**

**OPĆINSKO VIJEĆE**

**Odbor za strateški razvoj, gospodarstvo,**

**poduzetništvo, zaštitu potrošača i EU-fondove**

**ZA: Općinsko vijeće Općine Jelenje**

**n/r predsjednice Izabele Nemaz**

**ZAPISNIK**

**sa 17. sjednice Odbora za strateški razvoj, gospodarstvo, poduzetništvo, zaštitu potrošača i EU-fondove**

održane 15. studenog 2024. u općinskoj vijećnici Općine Jelenje, Dražice, Dražičkih boraca 64

**Nazočni članovi Odbora:**

1. Branko Juretić, predsjednik Odbora
2. Elena Marčelja, član
3. Hrvoje Brnelić, član

**Ostali nazočni:**

Martina Perhat, pročelnica Jedinstvenog upravnog odjela

Sjednica je započela u 17:30 sati

Budući da su sjednici prisutni svi članovi Odbora čime su ispunjeni uvjeti iz članka 9. Poslovnika o radu Odbora, sukladno pozivu predsjednice Vijeća predlaže se slijedeći

**DNEVNI RED**

1. Verifikacija Zapisnika sa 16. sjednice Odbora za strateški razvoj, gospodarstvo, poduzetništvo, zaštitu potrošača i EU-fondove održane 16. rujna 2024., Izvješće o stanju sigurnosti na području općine Jelenje
2. Prijedlog drugih izmjena i dopuna Programa održavanja komunalne infrastrukture na području općine Jelenje za 2024. godinu
3. Prijedlog drugih izmjena i dopuna Programa gradnje komunalne infrastrukture na području općine Jelenje za 2024. godinu
4. Prijedlog drugih izmjena i dopuna Proračuna Općine Jelenje za 2024. i projekcija za 2025. i 2026. godinu
5. Prijedlog Odluke o raspoređivanju sredstava za redovito godišnje financiranje političkih stranaka i nezavisnih vijećnika Općinskog vijeća Općine Jelenje za 2025. godinu
6. Izvješće o provedbi Godišnjeg plana upravljanja imovinom Općine Jelenje za 2023. godinu
7. Prijedlog Odluke o nerazvrstanim cestama na području Općine Jelenje

Predloženi dnevni red JEDNOGLASNO je usvojen.

**Ad.1.) Verifikacija Zapisnika sa 16. sjednice Odbora za strateški razvoj, gospodarstvo, poduzetništvo, zaštitu potrošača i EU-fondove**

Predsjednik Odbora konstatira da je članovima Odbora dostavljen Zapisnik sa prethodne sjednice. Budući da nema primjedbi, članovi Odbora jednoglasno donose sljedeći

**ZAKLJUČAK**

**Verificira se Zapisnik sa 15. sjednice** **Odbora za strateški razvoj, gospodarstvo, poduzetništvo, zaštitu potrošača i EU-fondove održane 16. rujna 2024.**

**Ad.2.)** **Prijedlog drugih izmjena i dopuna Programa održavanja komunalne infrastrukture na području općine Jelenje za 2024. godinu**

Predsjednik odbora otvara raspravu. Pročelnica pojašnjava da da KD ima znatnih poteškoća u zapošljavanju adekvatnog kadra za koji je nužno povećati primanja posebice imajući u vidu da su razine plaća od ljeta podignute i u svim okolnim općinama te da se navedeno reflektira i na cijenu usluga odnosno održavanja komunalne infrastrukture koje je uglavnom povjereno KD-u. Osim navedenog, kontinuirao rastu i troškovi materijala i drugo. Svi članovi odbora sudjelovali su u raspravi.

Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog drugih izmjena i dopuna Programa održavanja komunalne infrastrukture na području općine Jelenje za 2024. godinu.**

**Ad.3.) Prijedlog drugih izmjena i dopuna Programa građenja komunalne infrastrukture na području općine Jelenje za 2024. godinu**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Pročelnica pojašnjava da se ovdje radi o blagom povećanju planiranog iznosa budući da je Odjel, nakon izvedenih radova na unapređenju prometnih rješenja u općini zaprimio dodatne molbe i prijedloge mještana, koje smatra opravdanim te će se isti pokušati realizirati do konca godine. Svi članovi odbora sudjeluju u raspravi.

Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog drugih izmjena i dopuna Programa građenja komunalne infrastrukture na području općine Jelenje za 2024. godinu**

**Ad.4.)** **Prijedlog drugih izmjena i dopuna Proračuna Općine Jelenje za 2024. i projekcija za 2025. i 2026. godinu**

Predsjednik odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Pročelnica pojašnjava kako je i navedeno u samom obrazloženju prijedloga. Gosp. Juretić navodi da je posljednji rebalans uvijek namijenjen poravnanju s učinjenim u tekućoj godini odnosno osiguravanju dijela sredstava koji nedostaju za planirano. Pročelnica razlaže stanje po planiranim i započetim projektima te iznosi pojašnjenja za projekte koji nisu realizirani. Gosp. Brnelić postavlja upit vezan za projekt trail centra. Pročelnica navodi da je izrada projektne dokumentacije pri kraju te da je potrebno za dio terena riješiti i imovinskopravne odnose sa RH, no da se planira realizacija u 2025. Uz navedeno, u tijeku odnosno aktivno je 7 projekata te će za sve više od toga svakako biti potrebna i dodatna zapošljavanja uslijed veće administrativne opterećenosti. Svi članovi odbora sudjeluju u raspravi.

Budući da nema daljnjih primjedbi i upita, članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog drugih izmjena i dopuna Proračuna Općine Jelenje za 2024. i projekcija za 2025. i 2026. godinu.**

**Ad.5.) Prijedlog Odluke o raspoređivanju sredstava za redovito godišnje financiranje političkih stranaka i nezavisnih vijećnika Općinskog vijeća Općine Jelenje za 2025. godinu**

Predsjednik Odbora konstatira da je iz prijedloga odluke razvidno da financiranje ostaje na razini tekuće godine.

Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog Odluke o raspoređivanju sredstava za redovito godišnje financiranje političkih stranaka i nezavisnih vijećnika Općinskog vijeća Općine Jelenje za 2025. godinu**

**Ad.6.) Izvješće o provedbi Godišnjeg plana upravljanja imovinom Općine Jelenje za 2023. godinu**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog izlaganja, predsjednik Odbora otvara raspravu. Svi članovi odbora sudjeluju u raspravi.

Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Izvješće o provedbi Godišnjeg plana upravljanja imovinom Općine Jelenje za 2023. godinu**

**Ad.7.) Prijedlog Odluke o nerazvrstanim cestama na području Općine Jelenje**

Predsjednik Odbora poziva pročelnicu na obrazloženje. Pročelnica iznosi pregled situacije vezano za odluku koju je Upravni sud, uslijed formalnih pogrešaka pri njezinom donošenju, ukinuo. Slijedom navedenog donosi se nova, formalno usklađena s stavom suda o mjerodavnim odredbama o nadležnosti. Sadržajno se razlikuje od prethodne u pogledu Registra nerazvrstanih cesta koji je sada sastavni dio predmetne odluke dok je prije bio sadržan u zasebnoj odluci. Ceste su uglavnom neizmijenjene, dok ih je samo nekoliko korigirano u odnosu na dosadašnje upise i radnje. Gosp. Brnelić postavlja upit vezan za status tzv. Spar ceste. Pročelnica navodi da je cesta u registru ucrtana u profilu kakvom je sada, da koliko ima saznanja investitor nije odustao od svojih planova te će se po primitku uredne i potpune dokumentacije od investitora procjenjivati potreba za daljnjim radnjama.

Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na** **Prijedlog Odluke o nerazvrstanim cestama na području Općine Jelenje**

Predsjednik Odbora zaključuje sjednicu u 18:15 sati.

Branko Juretić Martina Perhat

Predsjednik Odbora Zapisničar